

VLADA REPUBLIKE HRVATSKE

Zagreb, 13. lipnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo unutarnjih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Ranka Ostojića, u vezi sa zaposlenim državnim službenicima u Ministarstvu unutarnjih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Zastupničko pitanje Ranka Ostojića, u vezi sa zaposlenim državnim službenicima u Ministarstvu unutarnjih poslova - odgovor Vlade

Zastupnik u Hrvatskome saboru, Ranko Ostojić, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi sa zaposlenim državnim službenicima u Ministarstvu unutarnjih poslova.

Na navedeno zastupničko pitanje Vlada Republike Hrvatske, daje sljedeći odgovor:

U razdoblju od 21. lipnja 2017. godine do 15. travnja 2019. godine u Ministarstvu unutarnjih poslova, u sjedištu, zaposleno je 36 policijskih službenika i 63 državna službenika.

U vezi s dijelom zastupničkog pitanja o prebivalištu novozaposlenih službenika na području Grada Imotskoga i njegovih pripadajućih naselja, odnosno o prebivalištu njihovih bračnih drugova ili roditelja na tom području, napominjemo da se prilikom postupka prijma u državnu službu vrednuju isključivo podaci o kandidatima koji se odnose na njihova znanja, vještine, sposobnosti i motivaciju, profesionalne rezultate u dosadašnjem radu kao i ostvareni rezultati na testiranju, a ne podaci o prebivalištu kandidata, njihovih roditelja i bračnih drugova, koji nisu ni na koji način relevantni za postupak izbora, a svako takvo postupanje predstavljalo bi diskriminaciju.

Eventualno potrebna dodatna obrazloženja u vezi s pitanjem zastupnika, dat će dr. sc. Davor Božinović, ministar unutarnjih poslova.

PREDSJEDNIK

mr. sc. Andrej Plenković